31983R1087
L 118/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1087/83 НА КОМИСИЯТА
от 4 май 1983 година
относно класирането на стоки в подпозиция 22.02 А от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Акта за присъединяване на Гърция, и по-специално член 3 от него,
като има предвид, че с цел да се осигури еднакво прилагане на номенклатурата на Общата митническа тарифа, е необходимо да се приемат разпоредби относно тарифното класиране на някои напитки, наричани понякога „безалкохолни бири“, които са получени чрез ферментация на неферментирала пивна мъст от малц с добавяне на хмел и които имат алкохолно съдържание по обем, не повече от 0,5 % vol;
като има предвид, че позиция № 22.02 от Общата митническа тарифа, приложена към Регламент (ЕИО) № 950/68 на Съвета (2), последно изменен с Регламент (ЕИО) № 859/83 (3), се отнася за безалкохолни напитки, а позиция № 22.03 се отнася за бира;
като има предвид, че поради тяхното много ниско алкохолно съдържание по обем, не повече от 0,5 % vol, тези продукти не могат да се считат за бира, попадаща в позиция № 22.03;
като има предвид, че тези продукти, следователно, трябва да се класират като безалкохолни напитки в позиция № 22.02; като има предвид, че в тази позиция е подходящо да се избере подпозиция 22.02 А;
като има предвид, че при отсъствието на благоприятно становище на Комитета по номенклатурата на Общата митническа тарифа Комисията предложи на Съвета да приеме разпоредбите съгласно процедурата, предвидена в член 3 от Регламент (ЕИО) № 97/69;
като има предвид, че Съветът не предприе действия в рамките на три месеца от получаването на предложението и, следователно, е уместно Комисията да приеме предложените разпоредби съгласно упоменатата по-горе процедура в Регламент (ЕИО) № 97/69,
ПРИЕ НАСТОЯЩИЯ РЕГЛАМЕНТ:
Член 1
Напитки, произведени чрез ферментация на неферментирала пивна мъст от малц и добавяне на хмел, с алкохолно съдържание по обем, не повече от 0,5 % vol, наричани понякога „безалкохолни бири“, се класират в Общата митническа тарифа в следната подпозиция:
22.02
Лимонада, ароматизирани минерални води и ароматизирани газирани води и други безалкохолни напитки, с изключение на плодовите и зеленчукови сокове в позиция № 20.07:
А.
Несъдържащи мляко или млечни мазнини.
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 май 1983 година.